ຈໍານວນຜູ້ເສຍຊີວິດ ຈາກໄພນໍ້າຖ້ວມ ໃນຟີລິບປິນ ເພີ່ມຂຶ້ນກາຍ 1000 ຄົນ
ເຈົ້າໜ້າທີ່ຟີລິບປິນກ່າວວ່າ ຈໍານວນຜູ້ເສຍຊີວິດ ແລະຫາຍສາບສູນ ເພີ່ມຂຶ້ນກາຍ 1000 ຄົນແລ້ວ.
ເຈົ້າໜ້າທີ່ຟີລິບປິນກ່າວໃນວັນສຸກມື້ນີ້ວ່າ ຈຳນວນພວກທີີ່ຫາຍສາບສູນຍ້ອນໄພນໍ້າຖ້ວມ ໃນສັບປະດາແລ້ວນີ້ ໄດ້ເພີ່ມຂຶ້ນເປັນຫຼາຍກວ່າ 1 ພັນຄົນແລ້ວ ອົງການຄຸ້ມຄອງໄພພິບັດແຫ່ງຊາດຂອງຟີລິບປິນກ່າວວ່າ ລົມພາຍຸເຂດຮ້ອນ Washi ຊຶ່ງ ໄດ້ພາໃຫ້ເກີີດໄພນໍ້າຖ້ວມສຸຢູ່ທີ່ເກາະມິນດານາວໃນພາກໃຕ້ຂອງປະເທດນັ້ນ ກໍເຮັດໃຫ້ມີ ຜູ້ເສຍຊີວິດບໍ່ຕໍ່າກວ່າ 1 ພັນ 80 ຄົນ ພະແນກການດັ່ງກ່າວຂອງຟີລິບປິນແຈ້ງໃຫ້ຊາບກ່ຽວກັບໂຕເລກຂອງພວກທີ່ຫາຍສາບ ສູນແມ່ນ 1 ພັນ 75 ຄົນ ເພີ່ມຂຶ້ນຢ່າງຫຼວງຫຼາຍຈາກການກະປະມານໃນເມື່ອກ່ອນ 50 ຄົນ ສ່ວນໃຫຍ່ຂອງພວກທີ່ບາດເຈັບລົ້ມຕາຍ ແມ່ນມີຂຶ້ນທີ່ເມືອງ Cagayan de Oro ແລະ ເມືອງ Iligan ບ່ອນທີ່ປະຊາຊົນຈຳນວນຫຼາຍຮ້ອຍພັນຄົນຕ້ອງໄດ້ຍົກຍ້າຍໜີນັ້ນ